recursal/SuperWikiNEXT-32B huggingface dataset:
Ο Ετόρε Μπουγκάτι το 1932
Η **Bugatti** (πλήρης ονομασία: Bugatti Automobile S.A.S.) είναι γαλλική αυτοκινητοβιομηχανία παραγωγής αυτοκινήτων υψηλών επιδόσεων. Εδρεύει στο Μολζέμ της Αλσατίας, όπου βρίσκεται και το εργοστάσιο της.

Ιστορία
-------

### Automobiles Ettore Bugatti

Η Automobiles Ettore Bugatti ιδρύθηκε το 1909 στην (τότε) γερμανική πόλη Μόλσχαϊμ (σημερινό όνομα: Μολζέμ) στην Αλσατία. Η πρώτη Μπουγκάτι ιδρύθηκε από τον Ιταλό βιομηχανικό σχεδιαστή Έττορε Μπουγκάτι. Τα αυτοκίνητα της αρχικής Μπουγκάτι (1909-1963) ήταν γνωστά για την σχεδιαστική ομορφιά τους και τις διακρίσεις τους σε αγώνες. Μερικά διάσημα αυτοκίνητα της αρχικής Μπουγκάτι είναι τα εξής: Type 35 Grand Prix Type 41 "Royale", Type 57 "Atlantic" και Type 55.

Ο θάνατος του Έττορε Μπουγκάτι το 1947 αποδείχθηκε ως η αρχή του τέλους της εταιρείας. Το 1939 πέθανε ο γιος του Μπουγκάτι, Ζαν, στερώντας από την εταιρεία τον πιθανότερο συνεχιστή της. Μέχρι το 1963, παρήχθησαν περίπου 8.000 αυτοκίνητα. Η εταιρεία αντιμετώπισε οικονομικά προβλήματα και κυκλοφόρησε ένα τελευταίο μοντέλο την δεκαετία του 1950. Το 1963 εξαγοράστηκε το τμήμα παραγωγής τμημάτων για αεροπλάνα της εταιρείας. 

### Bugatti Automobili S.p.A.

Ο ιταλός επιχειρηματίας Ρομάνο Αρτιόλι επανίδρυσε την εταιρεία με νέα ονομασία (Bugatti Automobili S.p.A.) κατά την δεκαετία του 1980, με στόχο την παραγωγή υπεραυτοκινήτων σε περιορισμένη ποσότητα. Ο Αρτιόλι αγόρασε τα δικαιώματα του εμπορικού σήματος Bugatti το 1987 και άρχισε την κατασκευή του εργοστασίου της εταιρείας το 1988, ενώ ταυτόχρονα ξεκίνησε η ανάπτυξη του πρώτου αυτοκινήτου της εταιρείας. Στις 15 Σεπτεμβρίου 1991 κυκλοφόρησε το Bugatti EB110, το πρώτο αυτοκίνητο της αναβιωμένης Bugatti. Δύο χρόνια αργότερα κυκλοφόρησε το Bugatti EB112, ένα πρωτότυπο το οποίο δεν βγήκε στην αγορά. Λόγω της κακής οικονομικής κατάστασης της Ευρώπης και της Βορείου Αμερικής όταν κυκλοφόρησε το EB110, η εταιρεία έπαυσε να υπάρχει τον Σεπτέμβριο του 1995. 

### Bugatti Automobiles S.A.S.

Κύριο λήμμα: Bugatti Automobiles
Το 1998 ο γερμανικός Όμιλος Volkswagen αγόρασε τα δικαιώματα του εμπορικού σήματος Bugatti, επανιδρύοντας της με την ονομασία Bugatti Automobiles S.A.S. Το 1998 η εταιρεία παρουσίασε το πρωτότυπο αυτοκίνητο Bugatti EB118, σχεδιασμένο από τον Τζορτζέτο Τζουτζιάρο. Το επόμενο έτος η εταιρεία παρουσίασε τα πρωτότυπα Bugatti EB218 και Bugatti 18/3 Chiron. Το 2005 παρουσίασε την Bugatti Veyron και το 2016 την Bugatti Chiron.

Παραπομπές
----------

1. ↑  Collins, Andrew (22 Ιανουαρίου 2019). «These Bugatti EB 110 Explainers Will Give You a New Appreciation for That Toy Blue Car You Had». Jalopnik. Ανακτήθηκε στις 2 Φεβρουαρίου 2019.
Ο **Τέλλος** ήταν πολίτης της Αρχαίας Αθήνας, που υπήρξε κατά τον Σόλωνα «ο πιο ευτυχισμένος θνητός». 

Συγκεκριμένα, όταν ο Κροίσος, βασιλιάς της Λυδίας, επιδεικνύοντας τα πλούτη του στον Σόλωνα, τον ρώτησε αν γνώριζε άλλο θνητό πιο ευτυχισμένο, εκείνος του απάντησε με τη γνωστή φράση «Μηδένα προ του τέλους μακάριζε» (= μη μακαρίζεις κανένα, πριν τον θάνατό του) και του ανέφερε ως παράδειγμα τον συμπατριώτη του, Τέλλο.

Ο Τέλλος, είπε ο Σόλων, έζησε ευδαίμων σε όλη τη ζωή του, έχοντας κοντά του όλα τα παιδιά του παντρεμένα και ευτυχισμένα, και απεβίωσε στο «πεδίο της τιμής», μαχόμενος εναντίον των εχθρών της πατρίδας του.

Μετά το παράδειγμα του Τέλλου, ο Σόλων παραθέτει επίσης ως παράδειγμα τα αδέρφια Κλέοβι και Βίτωνα.

Παραπομπές
----------

1. 1 2  «Ηρόδοτος, Ιστορίαι, Βιβλίο Α', 30.3-30.6». *el.wikisource.org*. Ανακτήθηκε στις 29 Ιουλίου 2023.
2. ↑  «Ηρόδοτος, Ιστορίαι, Βιβλίο Α', 31.1». *el.wikisource.org*. Ανακτήθηκε στις 29 Ιουλίου 2023.

Πηγές
-----

* *Νέα Ελληνική Εγκυκλοπαίδεια* «Χάρη Πάτση», τόμος 21, σελ. 391
Ο **Niko Bellic** (σερβικά: Нико Белић, Niko Belić, προφορά: Νίκο Μπέλιτς) είναι πλασματικός χαρακτήρας, πρωταγωνιστής του βιντεοπαιχνιδιού *Grand Theft Auto IV*. Ο Niko έκανε συζήτηση με τον μακρινό του ξάδερφο, τον Roman. Κάποια στιγμή, ο Roman του λέει πως η Liberty City είναι πλούσια περιοχή και πως έχει εκατομμύρια λεφτά πάνω του, πράγμα που στην πραγματικότητα δεν ισχύει. Ο Roman, απλώς έχει ένα μικρό κέντρο των ταξί, το οποίο είναι έτοιμο να κλείσει γιατί χρωστάει πολλά λεφτά και ότι έχει μπλέξει στον υπόκοσμο. Ο Niko όμως δεν το φαντάστηκε έτσι και πείστηκε από τον Roman, με αποτέλεσμα ο Niko να πάει στην Liberty City. Όμως είχε χάσει την πτήση για την Αμερική, και έτσι αναγκάστηκε να πάει με έναν πλοίο που στο πλοίο *Platypus* μετέφεραν παράνομα, διαμάντια μεγάλης αξίας μέσα σε γλυκά. Ο Niko έφτασε στην Liberty City, αλλά δεν το περίμενε έτσι. Ήταν μια πόλη γεμάτη φονιάδες και κακοποιούς που τους ένοιαζε μόνο να φροντίζουν τον εαυτό τους. Ο Niko όταν έμαθε την αλήθεια σοκαρίστηκε και έτσι αποφάσισε να βοηθήσει τον ξάδερφο του.

Βιογραφία
---------

Ο Niko Bellic είναι Σέρβος και γεννήθηκε στις 29 Απριλίου 1978 στην Γιουγκοσλαβία. Παλιότερα, είχε συμμετάσχει στον Πόλεμο της Γιουγκοσλαβίας και ήταν κυανόκρανος του ΟΗΕ. Ο Niko όμως φυλακίστηκε για άγνωστη αιτία. Απελευθερώθηκε όμως και έτσι όταν έμαθε πως ο ξάδερφός του ζει στην πολυτέλεια, πήγε στην Liberty City.

Ο πατέρας του είναι αλκοολικός και είχε έναν αδερφό που πέθανε. Η μητέρα του είναι η Milica Bellic, με την οποία ανταλλάσσει μηνύματα κατά την διάρκεια του παιχνιδιού. Ο αδερφός του σκοτώθηκε στον πόλεμο και έτσι έμεινε με τον πατέρα και την μητέρα του. Σε ηλικία 15 ετών αφού ο Niko πολέμησε για το χωριό του στο οποίο σκοτώθηκαν 50 άτομα με τους επιζώντες να είναι μόλις 4 (Ο ίδιος ο Niko, ο  Florian Cravic, που άλλαξε το όνομα του σε Bernie Crane, ο Darko Brevic και ο Roman, που αργότερα έφυγε για την Liberty City). Μετά από λίγους μήνες, ο Niko δούλεψε σε πλοίο στην Αδριατική Θάλασσα, αλλά αργότερα έφυγε με ένα άλλο παράνομο πλοίο και έπλευσε για την Liberty City.

Η φωνή του Niko ανήκει στον Μάικλ Χόλικ.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βιντεοπαιχνίδια της σειράς *Grand Theft Auto* |
| --- |
|  |
| Κύρια σειρά | 
* *Grand Theft Auto*
* *Grand Theft Auto 2*
* *Grand Theft Auto III*
* *Vice City*
* *San Andreas*
* *Grand Theft Auto IV*
	+ *The Lost and Damned*
	+ *The Ballad of Gay Tony*
* *Grand Theft Auto V*
	+ *Online*
* Άτιτλο παιχνίδι *Grand Theft Auto*
 |
|  |
| Φορητά βιντεοπαιχνίδια | 
* *Advance*
* *Liberty City Stories*
* *Vice City Stories*
* *Chinatown Wars*
 |
|  |
| Χαρακτήρες | 
* Claude
* Tommy Vercetti
* Carl Johnson
* Niko Bellic
* Trevor Philips
 |
|  |
| 
Κατηγορία Κατηγορία |

 |
Η **Μικρή εποχή των παγετώνων** ήταν μια περίοδος ψύξης που συνέβη μετά την Μεσαιωνική Θερμή Περίοδο (*Medieval Warm Period*). Αν και δεν ήταν μια πραγματική εποχή των παγετώνων με τη σωστή έννοια, καθώς δεν είχαν επικρατήσει παγετωνικές συνθήκες, ο όρος εισήχθη στην επιστημονική βιβλιογραφία από τον François E. Matthes το 1939.

Έχει οριστεί συμβατικά ως μια περίοδος που εκτείνεται από τον 16ο έως τον 19ο αιώνα, αλλά μερικοί εμπειρογνώμονες προτιμούν μια εναλλακτική χρονική περίοδο περίπου από το 1300 έως το 1850.

Περιοχές που εμπλέκονται
------------------------

Η **Τρίτη Έκθεση Αξιολόγησης της Διακυβερνητικής Ομάδας για την Κλιματική Αλλαγή** (*Intergovernmental Panel on Climate Change (TAR)*) του 2001 περιγράφει τις πληγείσες περιοχές:

> «Τα στοιχεία από τους παγετώνες των βουνών υποδηλώνουν αυξημένο παγετό σε αρκετές ευρέως διαδεδομένες περιοχές εκτός Ευρώπης πριν από τον εικοστό αιώνα, συμπεριλαμβανομένης της Αλάσκας, της Νέας Ζηλανδίας και της Παταγονίας. Ωστόσο, ο χρονικός ορίζοντας των μέγιστων παγετώνων στις περιοχές αυτές διαφέρει σημαντικά, γεγονός που υποδηλώνει ότι μπορεί να αντιπροσωπεύουν σε μεγάλο βαθμό ανεξάρτητες περιφερειακές κλιματικές αλλαγές, και όχι μια παγκόσμια σύγχρονη αυξημένη παγετό. Συνεπώς, τα σημερινά στοιχεία δεν υποστηρίζουν συνολικά σύγχρονες περιόδους ανώμαλου ψυχρού ή θερμότητας σε αυτό το διάστημα και οι συμβατικοί όροι της "μικρής εποχής των παγετώνων" και της "μεσαιωνικής θερμής περιόδου" φαίνεται να έχουν περιορισμένη χρησιμότητα στην περιγραφή των τάσεων για τις μεταβολές παγκόσμιας μέσης θερμοκρασίας κατά τη διάρκεια αυτής της περιόδου, μικρότερη του 1 °C σε σχέση με τα επίπεδα του τέλους του εικοστού αιώνα.»
> 
> 

Η **Τέταρτη Έκθεση Αξιολόγησης** (*IPCC Fourth Assessment Report (AR4)* του 2007 αναλύει πιο πρόσφατες έρευνες δίνοντας ιδιαίτερη προσοχή στη Μεσαιωνική Ζεστή Περίοδο:

> «Όταν βλέπουμε από κοινού τις δύο Εκθέσεις Αξιολόγησης και σύμφωνα με τις σημερινές διαθέσιμες ανακατασκευές που έγιναν, δείχνουν γενικά μεγαλύτερη μεταβλητότητα στις τάσεις εκατονταετών χρονικών διαστημάτων κατά τη διάρκεια της τελευταίας χιλιετίας από ό,τι φαινόταν στο TAR... Το αποτέλεσμα είναι μια εικόνα σχετικώς δροσερών συνθηκών κατά τον 17ο αιώνα έως τις αρχές του 19ου αιώνα και ζεστασιά κατά τον 11ο εως στις αρχές του 15ου αιώνα, αλλά οι θερμότερες συνθήκες είναι πιο εμφανείς στον εικοστό αιώνα.»
> 
>

Παραπομπές
----------

1. ↑  «Medieval Warm Period» (στα αγγλικά). *Wikipedia*. 2019-12-18. .
2. ↑  «Intergovernmental Panel on Climate Change» (στα αγγλικά). *Wikipedia*. 2019-12-18. .
3. ↑  «IPCC Fourth Assessment Report» (στα αγγλικά). *Wikipedia*. 2019-12-12. .
*\* Για άλλους Θέωνες (μερικοί από τους οποίους επίσης εργάσθηκαν στην Αλεξάνδρεια) δείτε το λήμμα Θέων.*

Ο **Θέων ο Αλεξανδρεύς** (περ. 335 – περ. 405) ήταν Έλληνας λόγιος και μαθηματικός, που έζησε στην Αλεξάνδρεια της Αιγύπτου.

Ο Θέων υπήρξε ο τελευταίος διευθυντής της Βιβλιοθήκης της Αλεξάνδρειας πριν την καταστροφή της, καθώς και του «Μουσείου» (πανεπιστημίου) της (Λεξικό της Σούδας, όπου αναφέρεται ως σύγχρονος του Πάππου), μέχρι που και το δεύτερο έπαψε να λειτουργεί με διαταγή του Αυτοκράτορα Θεοδοσίου το 391. Ο Θέων ήταν ο πατέρας της περίφημης μαθηματικού και νεοπλατωνικής φιλοσόφου Υπατίας.

Το κορυφαίο επίτευγμα του Θέωνος μάλλον αποδείχθηκε η έκδοση από αυτόν των *Στοιχείων* του Ευκλείδη, περί το 364, από την οποία η ανθρωπότητα διδασκόταν Γεωμετρία επί 15 αιώνες, και ανατυπωνόταν μέχρι το 1814 — «παραμένει ακόμα ένα λαμπρό βοήθημα» κατά τη διατύπωση του Καρλ Σαγκάν. Ακόμα, ο Θέων συνέγραψε Αριθμητική και έγραψε ακόμα για τα «σημεία και εξετάσεις» των πτηνών, για την ανατολή του Σειρίου και για τις πλημμύρες του Νείλου.

Ωστόσο, ο κύριος όγκος της συνεισφοράς του Θέωνος αποτελείται από σχόλια πάνω σε σημαντικά έργα των συγγραφέων των ελληνιστικών χρόνων. Σε αυτά περιλαμβάνονται οι ευκλείδειες «συνομιλίες» (*«Συνουσίαι»*) και σχολιασμοί (*«Εξηγήσεις»*) του *«Προχείρου Κανόνος»*, του *«Μικρού αστρολάβου»* και της *«Αλμαγέστης»* του Πτολεμαίου, καθώς και του αστρονομικού ποιητή Αράτου. Σήμερα σώζεται το πρώτο βιβλίο από τα σχόλια στον Πτολεμαίο και αποσπάσματα από τα άλλα.

Στον Θέωνα αυτόν αποδίδονται, χωρίς μεγάλη βεβαιότητα, δύο επιγράμματα της Παλατινής Ανθολογίας (VII 292, IX 41).

Παραπομπές
----------

1. ↑  «Stoa | Welcome to the Suda On Line (SOL)». *www.cs.uky.edu*. Ανακτήθηκε στις 29 Ιουλίου 2023.
2. 1 2 3 4  «Theon of Alexandria - Biography». *Maths History* (στα Αγγλικά). Ανακτήθηκε στις 29 Ιουλίου 2023.
3. ↑  «A Dictionary of Greek and Roman biography and mythology, Theon». *www.perseus.tufts.edu*. Ανακτήθηκε στις 29 Ιουλίου 2023.

Βιβλιογραφία και αναφορές
-------------------------

* Pierre Waltz: *Anthologie Grecque*, εκδ. «Les Belles Lettres», Παρίσι 1960, τόμος V, σελ. 186
* G.J. Toomer: «Theon of Alexandria» στο *Dictionary of Scientific Biography*, τόμος 13, σσ. 321-325.
* *Νέα Ελληνική Εγκυκλοπαίδεια* «Χάρη Πάτση», τόμ. 13 (1971)

Εξωτερικοί σύνδεσμοι
--------------------

* Πληρέστερη «μαθηματική» βιογραφία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 88940669
* **ΕΒΕ**: 19134
* LCCN: n86048557
* ISNI: 0000 0001 1839 0500
* GND: 118801856
* SELIBR: 255517
* SUDOC: 028634888
* BNF: cb12043035n (data)
* BIBSYS: 95005093
* NLA: 36031250
* NKC: jn20040130017
* ICCU: CFIV019013
* BNE: XX1135724

 |

 |
Ο **Χουάν Φιγκερόα** (γεννημένος στις 6 Μαρτίου 1986) είναι Πουερτορικανός εν ενεργεία διεθνής πετοσφαιριστής. Έχει ύψος 189εκ και αγωνίζεται στη θέση του ακραίου.

Καριέρα
-------

Ο Χουάν Φιγκερόα πρωτοέπαιξε βόλει με την ομάδα της Στρατιωτικής Ακαδημίας του Μπάγιαμον, στο Πουέρτο Ρίκο. Όταν αποφοίτησε από την ακαδημία, εισήχθη στο Πανεπιστήμιο της Καλιφόρνια, όπου με την κολλεγιακή ομάδα, τους Τρόγιανς, συμμετείχε στο κολλεγιακό πρωτάθλημα των ΗΠΑ.

Οι ατομικές του διακρίσεις τον οδήγησαν μέχρι και τη εθνική ομάδα της χώρας του σε επίπεδο ανδρών (ήταν ήδη διεθνής σε επίπεδο νέων από το 2004). Το 2008 μετεγγράφη στους Πλατανέρος, τοπική ομάδα του Πουέρτο Ρίκο, στην οποία παρέμεινε για ένα χρόνο.

Το 2009 αποφάσισε να αφήσει την πατρίδα του και να αναζητήσει τον επόμενο σταθμό της καριέρας του στην Ευρώπη. Τελικώς, κατέληξε στη Γερμανία και την BΚ Φράνκεν, με τη φανέλα της οποίας αγωνίστηκε την περίοδο 2009-10. Στη συνέχεια επέστρεψε στο Πουέρτο Ρίκο για λογαριασμό της τοπικής Κοροζάλ, ωστόσο τον Ιανουάριο του 2012 βρέθηκε και πάλι στην Ευρώπη προκειμένου να μεταγραφεί στον Ολυμπιακό Πειραιώς. Στην ομάδα του Πειραιά ωστόσο δεν έμεινε παρά μονάχα για λίγους μήνες.

Το 2012 και μετά το αποτυχημένο πέρασμά του από την Ελλάδα, ο Φιγκερόα επέστρεψε στην πατρίδα του και μετεγγράφη στην Καπιτάνες ντε Αρετσίμπο, με την οποία μάλιστα κατέκτησε το εγχώριο πρωτάθλημα του 2014.

Επόμενο σταθμό στην καριέρα του Φιγκερόα αποτέλεσε η Γκουαϊνάμπο, στην οποία παραμένει μέχρι σήμερα.

Διεθνείς συμμετοχές
-------------------

Ο Χουάν Φιγκερόα είναι διεθνής με την εθνική ομάδα πετοσφαίρισης του Πουέρτο Ρίκο από το 2004 σε επίπεδο νέων και από το 2006 σε επίπεδο ανδρών έχοντας πραγματοποιήσει δεκάδες συμμετοχές.

Τίτλοι
------

* 1 Πρωτάθλημα Πουέρτο Ρίκο: 2014

Παραπομπές
----------

1. ↑  (Αγγλικά) *CEV people database*. 44166. Ανακτήθηκε στις 6  Μαΐου 2022.

Πηγές
-----

* Τα στατιστικά του Φιγκερόα στους Τρόγιανς
* Στη γερμανική Φράνκεν ο Φιγκερόα
* Στον Ολυμπιακό ο Φιγκερόα[*νεκρός σύνδεσμος*]
* Πρωταθλητής στο Πουέρτο Ρίκο ο Φιγκερόα
* Το προφίλ του Φιγκερόα στην Γκουαϊνάμπο
Ο **Χουάνγκ Μινγκ** (στα Κινέζικα: 黄鸣) (γεννηθείς το 1958) είναι Κινέζος μηχανικός και πολιτικός, ερευνητής ηλιακής ενέργειας και καινοτόμος επιχειρηματίας. Είναι δημιουργός της εταιρίας Himin Solar, η οποία κατασκευάζει ηλιακούς θερμοσυσσωρευτές. Η εταιρία αυτή έπαιξε κεντρικό ρόλο στην ανάπτυξη της "Ηλιακής κοιλάδας" στην πόλη Ντεζού.

Διετέλεσε αντιπρόσωπος στην 10η και 11η Λαϊκής Εθνοσυνέλευση. Ως πολιτικός, έπαιξε κεντρικό ρόλο στην ανάπτυξη των ανανεώσιμων πηγών ενέργειας στην Κίνα, καθώς υπήρξε συντάκτης του νόμου για τις ανανεώσιμες πηγές ενέργειες. Ο νόμος αυτός υιοθετήθηκε το 2005, τέθηκε σε εφαρμογή το 2006, και απέκτησε παγκόσμιο αντίκτυπο.

Για όλα τα παραπάνω, αποκαλείται από μερικούς "Ο Ηλιακός Βασιλιάς της Κίνας".

Το 2011, το Σουηδικό Κοινοβούλιο απένειμε στον Χουάνγκ Μινγκ το Βραβείο Ορθής Διαβίωσης ("Right Livelihood Award"), γνωστό και ως εναλλακτικό Νόμπελ Ειρήνης.

Εξωτερικοί σύνδεσμοι
--------------------

* 
*
Ο **Χρήστος Καμπουρλάζος** (1938-2019) ήταν Έλληνας διεθνής ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1959 ως το 1966 και χαρακτηρίστηκε ως ένας από τους κορυφαίους δεξιούς αμυντικούς της δεκαετίας του '60.

Καριέρα
-------

Ο Καμπουρλάζος ξεκίνησε την καριέρα του στον Εθνικό Πυλαίας και σε ηλικία 21 ετών μεταγράφηκε στον Άρη. Στην πρώτη του χρονιά δεν έπαιξε με την πρώτη ομάδα των "κίτρινων", αλλά έκανε το ντεμπούτο του στις 23 Οκτωβρίου 1960, στο νικηφόρο αγώνα του Άρη εναντίον της ΑΕΚ με 3-1. Αγωνίστηκε στην πλειοψηφία των αγώνων της σεζόν 1960-61, με τον Άρη να καταλαμβάνει την δωδέκατη θέση της τελικής κατάταξης.

Την επόμενη σεζόν, αγωνίστηκε σε δώδεκα αγώνες, ενώ στην δύσκολη χρονιά του 1962-63, όπου ο Άρης κινδύνεψε να υποβιβαστεί, ο προπονητής Μπέλα Πάλφι τον τοποθέτησε στο δεξί άκρο της άμυνας, όπου αντικατέστησε τον Χρήστο Νανάκο. Στην θέση αυτή παρέμεινε μέχρι το τέλος της ποδοσφαιρικής του καριέρας και αναδείχθηκε σε ένας από τους καλύτερους οπισθοφύλακες της χώρας. Η εξαιρετική του απόδοση οδήγησε στην συμμετοχή του σε δύο αγώνες της εθνικής Ελλάδος, στις στις 8 Απριλίου 1964 στη νίκη κατά της αγγλικής προολυμπιακής ομάδας με 4-1, όπως και στις 13 Μαΐου 1964 στην φιλική νίκη κατά της Αιθιοπίας με 3-1.

Συμμετείχε στους δύο πρώτους αγώνες της ομάδας στις ευρωπαϊκές διοργανώσεις εναντίον της ΑΣ Ρόμα, όπου οι "κίτρινοι" έφεραν "λευκή" ισοπαλία εντός έδρας και ηττήθηκαν με 3-0 εκτός έδρας στην Ρώμη. Η ομάδα της Θεσσαλονίκης σταθεροποιήθηκε ως μία από τις μόνιμες εκπροσώπους του ελληνικού ποδοσφαίρου στην Ευρώπη, με τον Καμπουρλάζο να αγωνίζεται σε πέντε αγώνες στο κύπελλο Διεθνών Εκθέσεων.

Ο Καμπουρλάζος αντιμετώπισε προβλήματα με τη διοίκηση της ομάδας με αποτέλεσμα τον Νοέμβριο του 1965 να τιμωρηθεί από τη διοίκηση για απειθαρχία, τιμωρία η οποία κράτησε μέχρι τον Φεβρουάριο του 1966. Αγωνίστηκε για τελευταία φορά με τη φανέλα των "κίτρινων" στον αγώνα εναντίον της Γιουβέντους, με τον Άρη να ηττάται με 0-2. Λίγο αργότερα, μετανάστευσε στις Ηνωμένες Πολιτείες, μαζί με τον συμπαίκτη του Βασίλη Ψηφίδη.

Στατιστικά
----------

| Διοργάνωση | Αγώνες | Γκολ |
| --- | --- | --- |
| Πρωτάθλημα Ελλάδας / Α' Εθνική | 114 | 1 |
| Κύπελλο Ελλάδας | 12 | - |
| Αγώνες κατάταξης | 4 | - |
| Ευρωπαϊκές διοργανώσεις | 5 | - |

Παραπομπές
----------

1. ↑  Οι κορυφαίοι Ελληνες (60ς)! | Superleague | gazzetta.gr
2. ↑  Εφημερίδα Μακεδονία, 25 Οκτωβρίου 1960, Σελίδα: 4
3. ↑  Εθνική Ελλάδος 1961-1965
4. ↑  Εφημερίδα Μακεδονία, 17 Σεπτεμβρίου 1964, Σελίδα: 5
5. ↑  Εφημερίδα Μακεδονία, 1 Οκτωβρίου 1964, Σελίδα: 5
6. ↑  Εφημερίδα Μακεδονία, 13 Σεπτεμβρίου 1966, Σελίδα: 9

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Καμπουρλάζος Χρήστος | aris.re
* Καμπουρλάζος Χρήστος, ο μπακ μας που κοίταξε στα μάτια τον Πελέ[*νεκρός σύνδεσμος*]
Ο **Χρήστος Κατσιγιάννης** ήταν Έλληνας πολιτικός.

Βιογραφικά στοιχεία
-------------------

Καταγόταν από την 'Ηπειρο και ήταν γιος του Αθανάσιου Κατσιγιάννη. Ήταν πολιτικός μηχανικός. Εξελέγη για πρώτη φορά βουλευτής Αττικής με το κόμμα της Νέας Δημοκρατίας στις εκλογές του 1974 και από τότε επανεκλεγόταν συνεχώς μέχρι σε αυτές του 1996. Στην Κυβέρνηση Μητσοτάκη διετέλεσε Υφυπουργός Περιβάλλοντος, Χωροταξίας και Δημοσίων Έργων (1990 - 1991).

Απεβίωσε στις 26 Μαΐου του 1997 και ενώ ήταν εν ενεργεία βουλευτής. Ήταν παντρεμένος και είχε αποκτήσει δύο παιδιά, την Αικατερίνη, σύζυγο του Γεώργιου Χρυσολούρη, και τον Αθανάσιο, βουλευτή.

Πηγές
-----

1. 1 2  Βουλευτική σταδιοδρομία Χρήστου Κατσιγιάννη, από την ιστοσελίδα της Βουλής των Ελλήνων
Η **Χέρτα Φράιταγκ** (6 Δεκεμβρίου 1908 - 25 Ιανουαρίου, 2000) ήταν Αυστριακή-Αμερικανίδα μαθηματικός, καθηγήτρια μαθηματικών στο Πανεπιστήμιο Χόλινς, η οποία είναι γνωστή για την εργασία της σχετικά με τους αριθμούς Φιμπονάτσι.

Γεννήθηκε ως Χέρτα Τάουσιγκ στη Βιέννη, Αυστρία. Της απονεμήθηκε ένα μεταπτυχιακό από το Πανεπιστήμιο της Βιέννης το 1934 και πήρε μια θέση διδασκαλίας στο πανεπιστήμιο. Ωστόσο, λόγω της δημόσιας αντίθεσης του πατέρα της (συντάκτη της *Die Neue Freie Presse*) στους Ναζί, το 1938 η οικογένεια μετανάστευσε στην Αγγλία. Η Τάουσιγκ πιάνει δουλειά ως υπηρέτρια, επειδή η αγγλική νομοθεσία για τη μετανάστευση, της εμπόδιζε την είσοδο στη χώρα ως δασκάλα. Το 1944 αυτή και η μητέρα της μετακόμισε στις Ηνωμένες Πολιτείες (ο πατέρας της είχε πεθάνει ένα χρόνο νωρίτερα), και άρχισε να διδάσκει μαθηματικά και πάλι στο Σχολείο Γκριρ στη Νέα Υόρκη.

Της απονεμήθηκε ένα δεύτερο μεταπτυχιακό το 1948 από το Πανεπιστήμιο της Κολούμπια, και ο διδακτορικός τίτλος το 1953. Εν τω μεταξύ, το 1948, είχε γίνει μέλος του προσωπικού στο Χόλινς, όπου τελικά πήρε τη θέση της πλήρους καθηγήτριας και προέδρου του τμήματος. Το 1962 υπηρέτησε ως πρόεδρος του τμήματος, για την Αμερικανική Μαθηματική Ένωση, η πρώτη γυναίκα σε αυτόν τον κλάδο που το πέτυχε. Συνταξιοδοτήθηκε το 1971, αλλά επέστρεψε στη διδασκαλία και πάλι το 1979, μετά το θάνατο του συζύγου της, Άρθουρ Φράιταγκ, τον οποίο παντρεύτηκε το 1950.

Μετά τη συνταξιοδότησή της έγινε συνεργάτιδα του *Fibonacci Quarterly*. Το περιοδικό την τίμησε το 1996, αφιερώνοντας ένα τεύχος του σε αυτήν με αφορμή τα 89α γενέθλια (το 89 όντας αριθμός Φιμπονάτσι).

Παραπομπές
----------

1. 1 2  *MacTutor History of Mathematics archive*. Ανακτήθηκε στις 22  Αυγούστου 2017.
2. 1 2  (Αγγλικά) *SNAC*. w6r54dnc. Ανακτήθηκε στις 9  Οκτωβρίου 2017.
3. 1 2 3 4 5  *MacTutor History of Mathematics archive*.
4. ↑  «biografiA: Lexikon österreichischer Frauen». (Γερμανικά) *biografiA: Lexikon österreichischer Frauen*. 24  Μαΐου 2016. σελ. 898. ISBN-13 978-3-205-79348-9.
5. ↑  *Resignations of the Jewish Community in Vienna between 1915 and 1945*.
6. ↑  O'Connor, John J.; Robertson, Edmund F. «Herta Taussig Freitag», *MacTutor History of Mathematics archive*, University of St Andrews,  .
7. ↑  Riddle, Larry, *Herta Taussig Freitag*, Biographies of Women Mathematicians, Agnes Scott College,  .
8. ↑  «Dedication to Herta Taussig Freitag», *Fibonacci Quarterly* **34** (5): 467, 1996,  .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51465253
* LCCN: no2007048330
* ISNI: 0000 0000 4678 1288
* GND: 1190711745

 |

 |
Η **Χέρνε** (γερμ. *Herne*) είναι πόλη της Γερμανίας στο δυτικό κρατίδιο της Βόρειας Ρηνανίας-Βεστφαλίας. Ευρισκόμενη στην πυκνοκατοικημένη περιοχή του Ρουρ, είναι σχεδόν ενωμένη οικιστικώς με τις γειτονικές πόλεις Μπόχουμ και Γκελζενκίρχεν. Η εκτίμηση του πληθυσμού της στα τέλη του 2020 ήταν 156.940 κάτοικοι.

Η Χέρνε, το μεσαιωνικό **Χαράννι** (*Haranni*), ήταν όπως και οι περισσότερες άλλες πόλεις της περιοχής ένα μικρό χωριό μέχρι τον 19ο αιώνα, οπότε η εξόρυξη γαιάνθρακα και η παραγωγή κοκ και χάλυβα επέφερε τη μεγάλη πληθυσμιακή αύξησή τους σε πόλεις, εξαιτίας της εισροής οικονομικών μεταναστών που εύρισκαν εκεί εργασία. Συγκεκριμένα το πρώτο ανθρακωρυχείο άρχισε να λειτουργεί στη Χέρνε το 1860 και αμέσως άνοιξαν και αρκετά άλλα.

Ο δήμος της Χέρνε έχει έκταση 51,41 τετραγωνικά χιλιόμετρα και μέσο υψόμετρο 65 μέτρα πάνω από την επιφάνεια της θάλασσας.

Παραπομπές
----------

1. ↑  (Γερμανικά) *register of German municipalities (4th quarter 2022)*. Federal Statistical Office. 12  Ιανουαρίου 2023. www.destatis.de/DE/Themen/Laender-Regionen/Regionales/Gemeindeverzeichnis/Administrativ/Archiv/GVAuszugQ/AuszugGV4QAktuell.html. Ανακτήθηκε στις 12  Φεβρουαρίου 2023.

Εξωτερικοί σύνδεσμοι
--------------------

* Επίσημος ιστότοπος

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130155724
* LCCN: n81072006
* GND: 4024544-5
* NKC: ge129246

 |

 |
Η **Χαιρέου** ήταν αρχαία ελληνιστική κώμη της Αιγύπτου στο Δέλτα του Νείλου και κοντά στη Αλεξάνδρεια στο σημερινό *Ελ Κέριουν*. Η κώμη αναφέρεται από τον Στέφανο Βυζάντιο, οι κάτοικοι λέγονταν Χαιρεώτις ή Νικιώτης. Κατά τη αραβική κατάκτηση της Αιγύπτου η Χαιρέου ήταν μία από τις τέσσερις θέσεις γύρω από τη Αλεξάνδρεια όπου έγιναν μάχες και οι αμυνόμενοι Βυζαντινοί αντιστάθηκαν γενναία.

Παραπομπές
----------

1. ↑  Κωνσταντίνος Παπαρρηγόπουλος, Ιστορία του ελληνικού έθνους - Τόμος β΄, από τα Google Books
2. ↑  Saint Athanasius (Patriarch of Alexandria), The Life of Saint Antony, από τα Google Books
3. ↑  Trismegistos Geo. Chaireou (Keriun)
4. ↑  «Στέφανος Βυζάντιος, Εθνικά, Χαιρέου». Αρχειοθετήθηκε από το πρωτότυπο στις 7 Σεπτεμβρίου 2008. Ανακτήθηκε στις 31 Ιανουαρίου 2015.
5. ↑  Armenosa of Egypt: A Romance of the Arab Conquest[*νεκρός σύνδεσμος*]
Η **Χριστίνα Αθανασοπούλου** (26 Σεπτεμβρίου 1984) είναι Ελληνίδα πρωταθλήτρια της πυγμαχίας.

Γεννήθηκε στην Πάτρα στις 26 Σεπτεμβρίου του 1984. Είναι αθλήτρια της Παναχαϊκής και πρωταθλήτρια Ελλάδος γυναικών. Ξεκίνησε την πυγμαχία το 2003 και την ίδια χρονιά κατάφερε να αναδειχτεί πρωταθλήτρια Ελλάδας γυναικών, όπως επίσης και το 2007 στα 57 κιλά και το 2008 στα 64 κιλά. Στο πανελλήνιο πρωτάθλημα του 2009 στα Γρεβενά κατέκτησε πάλι τον τίτλο νικώντας στον τελικό την Δοβλετόγλου του Άρη Θεσσαλονίκης στον τρίτο γύρο. 

Είναι μέλος της Εθνικής Ελλάδας από το 2004. Με την εθνική συμμετείχε στο πανευρωπαϊκό πρωτάθλημα της Δανίας το 2007, όπου στάθηκε ιδιαίτερα άτυχη αφού κληρώθηκε με την παγκόσμια πρωταθλήτρια.

Τίτλοι
------

Πρωταθλήτρια Ελλάδος γυναικών :
Χρυσό :2003, 2007 (57 κιλά), 2008 (64 κιλά), 2009 (64 κιλά), 2011 (64 κιλά)
Πανελλήνιο πρωτάθλημα γυναικών :
Αργυρό :2007 (60 κιλά)
Πανελλήνιο πρωτάθλημα νεανίδων :
Αργυρό :2007 (57 κιλά)
Τουρνουά
* Κύπελλο "Ο Φίλων" :

Χρυσό:2006 (60κιλά)
* κύπελλο "Χρυσά γάντια" :

Χρυσό:2006 (60 κιλά)
* Διασυλλογικό κύπελλο Κέρκυρας  :

Χρυσό:2006 (60 κιλά)

Παραπομπές
----------

1. ↑  *Πελοπόννησος* , φύλλο 11 Μαΐου 2009
2. ↑  imeranews[*νεκρός σύνδεσμος*]
3. ↑  sportactive.gr[*νεκρός σύνδεσμος*]
4. ↑  «sports.cretanews.gr». Αρχειοθετήθηκε από το πρωτότυπο στις 6 Ιουλίου 2007. Ανακτήθηκε στις 6 Ιουλίου 2007.

Πηγές
-----

* *Η Ημέρα*, φύλλο 3 Δεκεμβρίου 2007, σελ. 19, Το ίδιο φύλλο στο διαδίκτυο[*νεκρός σύνδεσμος*]
* Τάσσος Σταθόπουλος, *Πατραϊκή Πυγμαχία. Μια ιστορία δόξας. Ενενήντα χρόνια (1925-2014)*, Εκδόσεις "Πικραμένος", Πάτρα 2014. ISBN 978-960-6628-60-3
Η **Χριστίνα-Καρλόττα**, γερμ.: Christine Charlotte von Solms-Braunfels (10 Νοεμβρίου 1690 στο Greifenstein - 16 Οκτωβρίου 1771 στο Χόμπουργκ) από τον Οίκο του Ζολμς ήταν κόρη του κόμη του Ζολμς-Μπράουνφελς από τη γέννηση και με τον γάμο της έγινε λαντγκραβίνα της Έσσης-Χόμπουργκ.

Βιογραφία
---------

Ήταν κόρη του Γουλιέλμου-Μαυρικίου κόμη του Ζολμς-Μπράουνφελς (1651-1720) και της Μαγδαληνής-Σοφίας (1660-1720), κόρης του Γουλιέλμου-Χριστοφόρου λαντγκράβου της Έσσης-Χόμπουργκ.

Παντρεύτηκε στις 3 Οκτωβρίου 1722 στο Μπράουνφελς με τον Κάζιμιρ-Γουλιέλμο λάντγκραβος της Έσσης-Χόμπουργκ (1690-1726). Κατοικούσαν στο Χέτενσλεμπεν. Η πριγκίπισσα φρόντισε για την εκπαίδευση των παιδιών της και για το σκοπό αυτό διόρισε τον θεολόγο Άουγκουστ-Φρήντριχ Σακ ως διδάσκαλο στην Αυλή. Το 1727 δημοσίευσε τα *Conseils d'un ami à jeune homme qui entre dans le monde* (Συμβουλές ενός φίλου, σε έναν νεαρό άνδρα που εισέρχεται στον κόσμο), περιγράφοντας την εκπαίδευση του γιου της.

Ο Κάζιμιρ-Γουλιέλμος απεβίωσε σε ηλικία 36 ετών, λίγο μετά τη γέννηση του τρίτου παιδιού τους. Το 1727 η Reichskammergericht (Αυτοκρατορική Αυλή) στο Βέτσλαρ επιβεβαίωσε το διορισμό της Χριστίνας-Καρλόττας ως επιτρόπου για τον ανήλικο γιο της.

Ο αδελφός της Φρειδερίκος-Γουλιέλμος ανήλθε σε αυτοκρατορικό πρίγκιπα το 1742. Το 1746 η επιτροπεία της τελείωσε και ο γιος της έγινε ο λάντγκραβος της Έσσης-Χόμπουργκ.

Οικογένεια
----------

Παντρεύτηκε το 1722 τον Κάζιμιρ-Γουλιέλμο λάντγκραβο της Έσσης-Χόμπουργκ και είχε τέκνα:

* Φρειδερίκος Δ΄ Κάρολος (1724-1751), λάντγκραβος της Έσσης-Χόμπουργκ.
* Ευγένιος (1725), απεβ. νήπιο.
* Ουλρίκα-Σοφία (1726–1792).

Βιβλιογραφικές αναφορές
-----------------------

* Mark Pockrandt: *Biblische Aufklärung*, σελ. 28, διαδικτυακά
* Philipp Dieffenbach: *Geschichte von Hessen mit besonderer Berücksichtigung des Grohßerzogthums*, σελ. 232 ff, σε απευθείας σύνδεση

Παραπομπές σε πηγές
-------------------

1. ↑  p11416.htm#i114154. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 30314078
* GND: 117462314

 |

 |
Στην επιστήμη των υπολογιστών και στις τηλεπικοινωνίες καλούμε **χαρακτήρα διαφυγής**
έναν μόνο χαρακτήρα ο οποίος σε μια ακολουθία χαρακτήρων σηματοδοτεί ότι οι χαρακτήρες που ακολουθούν λαμβάνουν
διαφορετική ερμηνεία. Ο όρος **ακολουθία διαφυγής** αναφέρεται σε έναν χαρακτήρα διαφυγής
και στους ακόλουθους χαρακτήρες ή χαρακτήρα που αλλάζει η ερμηνεία τους.

Παραδείγματα
------------

### Κέλυφος Bourne

Στο sh, ο χαρακτήρας \* είναι ένας χαρακτήρας μπαλαντέρ, που επεκτείνεται με globbing. Μόνος του επεκτείνεται στα ονόματα όλων των αρχείων στον τρέχοντα κατάλογο. Έτσι για να αναφερθείς κυριολεκτικά σε ένα π.χ. αρχείο με το όνομα \* θα έπρεπε να πεις το
κέλυφος να *μην* ερμηνεύσει το σύμβολο αστερίσκος με αυτόν τον τρόπο, κάτι το οποίο το κάνεις με το παραθέσεις
πριν από αυτον τον χαρακτήρα της αντιπλαγίας (backslash) (\) -- αυτή *διαφεύγει* τον χαρακτήρα \* :

Σύγκρινε

```
rm *
# σβήνει όλα τα αρχεία στον τρέχοντα κατάλογο

```

```
rm \\*
# σβήνει το αρχείο που ονομάζεται \*

```

### Γλώσσες προγραμματισμού

Πολλές μοντέρνες γλώσσες προγραμματισμού καθορίζουν τον χαρακτήτα των διπλών εισαγαγικών (") σαν οριοθέτη για μια *κυριολεκτική συμβολοσειρά .*
Ο χαρακτήρας διαφυγής αντιπλαγία παρέχει έναν τρόπο να παραθέσουμε διπλά εισαγωγικά μέσα σε μια κυριολεκτική συμβολοσειρά. Για παράδειγμα ο ακόλουθος κώδικας στην Perl:

```
print "Nancy said "Hello World!" to the crowd.";

```

παράγει συντακτικό λάθος ενώ ο κώδικας:

```
print "Nancy said \"Hello World!\" to the crowd.";

```

παράγει την ζητούμενη έξοδο.

Μερικές γλώσσες προγραμματισμού παρέχουν επίσης και άλλους τρόπους για να εμποδίσουν τέτοια λάθη χωρίς
να χρειάζεται χαρακτήρας διαφυγής. (δες π.χ σύγκρουση οριοθέτη).

Κατηγορίες
----------

* Σε αλφαβητικά σχήματα ή σχήματα κωδικοποίησης, ένας ειδικά σημειωμένος χαρακτήρας, η εμφάνιση του οποίου στα δεδομένα σημαίνει ότι ένας ή περισσότεροι από τους χαρακτήρες που ακολουθούν είναι από διαφορετικό κώδικα χαρακτήρων, δηλαδή έχουν διαφορετικό από το συνηθισμένο νόημα .
* Σε μια ακολουθία χαρακτήρων που ελέγχουν κείμενο, ένας χαρακτήρας ελέγχου που υποδηλώνει την αρχή της ακολουθίας και το τέλος οποιουδήποτε κειμένου που προηγούνταν. Αυτό χρησιμοποιείται και στον έλεγχο των τερματικών κειμένου και εκτυπωτών. (δες ακολουθία διαφυγής).
* Στην κωδικοποίηση χαρακτήρων ASCII, ο χαρακτήρας ESC με δεκαδικό κώδικα 27 και δεκαεξαδικό κώδικα 1B.

Μια πρώιμη αναφορά σε αυτόν τον όρο βρίσκουμε σε τεχνικές εκθέσεις της IBM του Bob Bemer

Το πλήκτρο διαφυγής(Escape) βρίσκεται συνήθως στα στάνταρ πληκτρολόγια των προσωπικών Η/Υ.
Αλλά δεν υπάρχει συνήθως σε υπολογιστές χειρός και άλλες συσκευές που δεν εχουν σχεδιαστεί
κυρίως για ASCII επικοινωνίες.

Εξωτερικοί σύνδεσμοι
--------------------

* That Powerful ESCAPE Character -- Key and Sequences - Bob Bemer
* Escape sequences and characters in Java, C, C++, VB, Python and other languages Αρχειοθετήθηκε 2008-04-15 στο Wayback Machine.

Δείτε επίσης
------------

* Esc πλήκτρο
* Ακολουθία διαφυγής
* ANSI κώδικας διαφυγής
* Οριοθέτης
* Μεταχαρακτήρας
Ο **Χένρι Φουρντρινιέρ**, αγγλ. *Henry Fourdrinier* (11 Φεβρουαρίου 1766 – 3 Σεπτεμβρίου 1854) ήταν Βρετανός εφευρέτης και επιχειρηματίας της βιομηχανίας χαρτιού.

Γεννήθηκε το 1766, ήταν γιος ενός χαρτοποιού και γραφέα, και εγγονός του χαράκτη *Paul Fourdrinier* (1698–1758), που ορισμένες φορές λανθασμένα αποκαλούνταν ως *Pierre Fourdrinier*. 

Το 1806 μαζί με τον αδελφό του, Σίλυ, επινόησε και ανέπτυξε την πρώτη χαρτοποιητική μηχανή, ονόματι αργότερα ως *Fourdrinier* (προς τιμήν τους), μιας μηχανής παραγωγής χαρτιού που συνέθετε συνεχείς κυλίνδρους χαρτιού. Το μηχάνημα υπήρξε βιομηχανοποιημένη έκδοση και ανάπτυξη της πρωταρχικής μεθόδου παρασκευής χαρτιού στο χέρι. Η αρχική μέθοδος δεν μπορούσε να ικανοποιήσει τις απαιτήσεις της αναπτυσσόμενης σύγχρονης κοινωνίας για μεγάλες ποσότητες υλικών (χαρτιού) εκτύπωσης και γραφής.

Ένα σχετικό δίπλωμα ευρεσιτεχνίας χορηγήθηκε στις 24 Ιουλίου 1806, για μια χαρτοποιητική μηχανή που μπορούσε να παράξει συνεχόμενο ιστό χαρτιού. Αυτή είχε το διττό πλεονέκτημα της σημαντικά υψηλότερης παραγωγικότητας συν της παραγωγής σε μορφή ρολού, λ.χ. για εφαρμογές όπως εκτύπωση σε ταπετσαρία. Το εύρος των μεγεθών χαρτιού επεκτάθηκε επίσης, καθώς δεν περιοριζόταν από το μέγεθος του πλαισίου.

 Μεγάλη μηχανή χαρτοποιίας τύπου *Fourdrinier*. Μια σειρά από θερμαινόμενα τύμπανα στεγνώνουν το χαρτί, το οποίο εισέρχεται στο μηχάνημα -αρχικά- ως υγρός πολτός.  
Τα μεγάλα ρολά συνήθως κόβονται σε πολλά λεπτά ρολά, τα οποία μπορούν να τροφοδοτήσουν συνεχείς πρέσες (π.χ. εφημερίδες) ή να κοπούν σε ξεχωριστά φύλλα.
Η όλη εφεύρεση κόστισε τότε 60.000 λίρες και είχε ως αποτέλεσμα τα αδέρφια Φουρντρινιέρ να χρεοκοπήσουν. Εξαιτίας της νομοθεσίας που ίσχυε τότε στην Βρετανία, ήταν δύσκολο να προστατευθεί η πατέντα για την εν λόγω χαρτοποιητική μηχανή και η ευρεσιτεχνία υιοθετήθηκε ευρέως χωρίς κανένα οικονομικό όφελος για τους εφευρέτες - αδελφούς Χένρι και Σίλυ Φουρντρινιέρ.

Το 1814, δύο τέτοιες χαρτοποιητικές μηχανές κατασκευάστηκαν στο Πετεργκόφ της Ρωσίας, με εντολή του Ρώσου αυτοκράτορα, με την προϋπόθεση ότι θα καταβάλλονταν 700 λίρες στον Χένρι Φουρντρινιέρ κάθε χρόνο και για δέκα χρόνια - αλλά, παρά το αίτημα του Τσάρου Νικόλαου, δεν πληρώθηκαν ποτέ χρήματα. Το 1839, υπέβαλαν ένσταση - αναφορά που γνωστοποιήθηκε στο κοινοβούλιο και έτσι το 1840, καταβλήθηκαν 7.000 λίρες στον Χένρι Φουρντρινιέρ και την οικογένειά του.

Πέθανε το 1854 σε ηλικία 88 ετών.

Η αδερφή του, *Jemima*, ήταν μητέρα του θεολόγου *Henry Newman*.

Παραπομπές
----------

1. 1 2  (Αγγλικά) *SNAC*. w6w69b66. Ανακτήθηκε στις 9  Οκτωβρίου 2017.
2. ↑  *Repertory of Patent Inventions*. London, 1807
3. ↑  «Jemima Fourdrinier - National Portrait Gallery».

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76180637
* LCCN: nr92026468
* ISNI: 0000 0000 5012 9313

 |

 |
Ο **Χουάνγκ Σιένφαν** (κινεζικά: **黄现璠**, 13 Νοεμβρίου 1899-18 Ιανουαρίου 1982) υπήρξε διάσημος κινέζος ανθρωπολόγος και ιστορικός, μία από τις μορφές που άσκησαν σημαντική επιρροή στην κινεζική ιστορία και ανθρωπολογία κατά το δεύτερο μισό του 20ου αιώνα.

Βιογραφία
---------

Γεννήθηκε το 1899 στην Κίνα και ήταν γιος φτωχής οικογένειας αγροτών. Τα παιδικά του χρόνια τα πέρασε στην Φουσούι, όπου και τελείωσε το γυμνάσιο σε ηλικία 22 χρονών. Τότε εγγράφεται στην Τρίτη Διδασκαλική Ακαδημία (1922), όπου και αποφοίτησε το καλοκαίρι του 1926. Μεταξύ του 1926 και 1935 σπούδασε αρχαία Ιστορία και γλωσσολογία στο Πανεπιστήμιο του Πεκίνου, όπου έγραψε το περίφημο σύγγραμμα «*Κοινωνία της Δυναστείας των Τανγκ*» και «*Κίνημα των μαθητών της Τάι Σούε στη δυναστεία Σονγκ*». Με την λήψη του μεταπτυχιακού του το 1935, συνέχισε τις σπουδές του στην Ιαπωνία. Φοίτησε στο Αυτοκρατορικό Πανεπιστήμιο του Τόκιο και σπούδασε Ιστορία της Ανατολής ως μαθητής του ιστορικού Χε Τιεντσίνγκ. Δύο χρόνια αργότερα επέστρεψε στην Κίνα. Την περίοδο 1937-1939 εργάστηκε ως υφηγητής της Κινεζικής ιστορίας στο πανεπιστήμιο του Κουανγκσί όπου και έγινε βοηθός καθηγητής το 1940. Στη συνέχεια πήγε στο Κουανγκτσόου και εργάστηκε ως καθηγητής μεσαιωνικής και νεότερης ιστορίας στο πανεπιστήμιο Γιατ-Σεν. Την περίοδο 1953-1982 δίδαξε ως τακτικός καθηγητής της αρχαίας ιστορίας στη Διδασκαλική Ακαδημία της Κουανγκσί. Πέθανε στις 18 Ιανουαρίου 1982 στην Κουιλιν.

Ως ανθρωπολόγος διεξήγαγε το μεγαλύτερο μέρος της έρευνάς του στους Ζουάνγκ. Ο Χουάνγκ πίστευε ότι οι επιστημονικές μέθοδοι θα έπρεπε να εφαρμόζονται για τη μελέτη μιας κοινωνίας και των αξιών της, γνωστές ως «συλλογική συνείδηση». Δημοσίευσε πολλά βιβλία και άρθρα, κυρίως για την ιστορία και τον πολιτισμό των Ζουάνγκ. Υπήρξε ο ιδρυτής της Ζουάνολογία.

Σημειώσεις
----------

1. ↑  Ανακτήθηκε στις 8  Ιουλίου 2019.
2. ↑  «ένα από τους ιδρυτές της κινέζος σύγχρονης εθνολογίας : Χουάνγκ Ξιένφαν //www.china.com.cn». Αρχειοθετήθηκε από το πρωτότυπο στις 1 Ιουλίου 2017. Ανακτήθηκε στις 3 Ιουλίου 2009.  Εξωτερικός σύνδεσμος στο `|title=` (βοήθεια)
3. ↑  Μο Ιούνιος, ιδρυτής της Ζουανολογίας: Χουάνγκ Σιένφαν, Κουανγκσί καθημερινά, Νανίνγκ 3 Σεπτέμβρη 2002.

Εξωτερικοί σύνδεσμοι
--------------------

* κινέζος ανθρωπολόγος: Χουάνγκ Σιένφαν //www.cuaes.org Αρχειοθετήθηκε 2016-03-07 στο Wayback Machine.
* κινέζος ιστορικός:Χουάνγκ Ξιένφαν //mz.china.com.cn
* ιδρυτής της η Ζουανολογία: Χουάνγκ Σιένφαν

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 103560844
* LCCN: no2009197873
* ISNI: 0000 0000 7353 3773
* GND: 1135493073
* SUDOC: 166585556
* NDL: 00750951
* CiNii: DA14007926

 |

 |
Ο **Χουάν ντε λα Κόσα** (*Juan de la Cosa*, Σαντόνια, Ισπανία, περίπου το 1450 — Τουρμπάτσο, Κολομβία 28 Φεβρουαρίου 1510) ήταν Ισπανός θαλασσοπόρος και χαρτογράφος.

Βιογραφικά στοιχεία
-------------------

Γεννήθηκε στη Σαντόνα της Κανταβρίας. Είχε ακολουθήσει τον Χριστόφορο Κολόμβο στα τρία πρώτα ταξίδια του και στη συνέχεια υπήρξε πλοηγός του Αλόνσο ντε Οχέντα (1499-1500). Ο ντε λα Κόσα ήταν ιδιοκτήτης και κυβερνήτης της *Σαντα Μαρία*, του μεγαλύτερου από τα τρία πλοία με τα οποία ο Κολόμβος έπλευσε προς την Αμερική. Με εντολή της βασίλισσας Ισαβέλλας εξερεύνησε τις αμερικανικές χώρες που είχαν ανακαλυφθεί, αλλά δεν πέτυχε στις περισσότερες περιπτώσεις τον αποικισμό από Ισπανούς λόγω της έντονης εχθρότητας των ιθαγενών.

Το 1509 εκτέλεσε το έβδομο ταξίδι του στην αμερικανική ήπειρο προκειμένου να εξερευνήσει τη Τιέρα Ψέρμα επικεφαλής 200 στρατιωτών. Όμως μετά από ένα έτος παραμονή και όταν ετοιμαζόταν για την επιστροφή φονεύθηκε από τους ιθαγενείς.

Ο Χουάν ντε λα Κόσα άφησε όμως δύο έγχρωμους χάρτες επί περγαμηνής. Ο ένας περιλαμβάνει τη θάλασσα της Κανταβρίας και ο άλλος όλες τις χώρες της Αμερικής που είχαν μέχρι τότε ανακαλυφθεί από τον Κολόμβο και άλλους θαλασσοπόρους. Και οι δύο αυτοί χάρτες βρίσκονται σήμερα στο Ναυτικό Μουσείο της Μαδρίτης.

Παραπομπές
----------

1. ↑  *Παγκόσμιος χάρτης του Χουάν ντε λα Κόσα*.
2. ↑  Ανακτήθηκε στις 14  Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Juan de la Cosa στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79182737
* LCCN: n81033158
* ISNI: 0000 0000 7842 3098
* GND: 118973274
* SUDOC: 157151840
* BNF: cb144431189 (data)
* NKC: jx20110121005

 |

 |
Ο **Δήμος Ανθηδόνος** ήταν διοικητική οντότητα που είχε συσταθεί το 1997 με το σχέδιο Καποδίστριας και καταργήθηκε το 2011 με το σχέδιο Καλλικράτης, συγχωνευόμενος στο νέο Δήμο Χαλκιδέων. Νομαρχιακά ανήκε στο Νομό Ευβοίας, αλλά γεωγραφικά βρίσκεται στη βοιωτική ακτή απέναντι από τον πορθμό του Ευρίπου στη Χαλκίδα. Αποτελείτο από το Δημοτικό Διαμέρισμα Δροσιάς, στο οποίο βρισκόταν και η πρωτεύουσα του δήμου, Δροσιά και το Δημοτικό Διαμέρισμα των Λουκισίων. Ο Δήμος Ανθηδόνος συνόρευε στα νοτιοανατολικά με τον Δήμο Αυλίδος, ο οποίος ανήκε κι αυτός στο Νομό Ευβοίας, στα νότια με τον Δήμο Θηβαίων και στα δυτικά με τον Δήμο Ακραιφνίας. Οι δύο τελευταίοι δήμοι ανήκαν στη νομαρχιακή αυτοδιοίκηση Βοιωτίας.

Σημαντικές λίμνες υπάρχουν στα όρια του Δήμου Ανθηδόνος, η Παραλίμνη και η Υλίκη, οι οποίες μαζί με τον Μόρνο, τον Εύηνο και την τεχνητή λίμνη του Μαραθώνα, αποτελούν το υδροδοτικό σύστημα του λεκανοπεδίου της Αττικής. Αυτό έχει ως αποτέλεσμα τα τελευταία χρόνια να έχουν μειωθεί σημαντικά τα υδάτινα αποθέματα στις ανωτέρω λίμνες της Βοιωτίας και να υπάρχει ορατός κίνδυνος οικολογικής καταστροφής, για την ευρύτερη περιοχή.

Ο πληθυσμός του Δήμου Ανθηδόνος σύμφωνα με την απογραφή του 2001 ήταν 6.104 κάτοικοι κι είχε έκταση 137.266 στρέμματα. Εκτός από τα δημοτικά διαμερίσματα της Δροσιάς και των Λουκισίων, περιλάμβανε και τους οικισμούς των Σκροπονερίων, της Υλίκης, της Ξηρόβρυσης, του Ονταθίου που βρίσκεται στις στροφές της Ριτσώνας και τον οικισμό με την ονομασία Κρόνια. Αυτή η ονομασία αποτελεί παραφθορά του αρβανίτικου τοπωνυμίου Κρόνιεζα, που σημαίνει το μέρος με τις βρύσες. Πράγματι σε αυτή την περιοχή υπάρχουν πηγές με πολλά νερά. Σύμφωνα με μια γλωσσολογική άποψη, η ονομασία Κρόνιεζα, είναι παραφθορά του αρχαιοελληνικού Κρήνη (βρύση). Σημαντικά αρχαιολογικά μνημεία αποτελούν το βενετικό κάστρο Κανήθου ή αλλιώς Καράμπαμπας, στη βοιωτική ακτή της Χαλκίδας, η αρχαία πόλη της Ανθηδόνος, η οποία χρονολογείται από τους Ομηρικούς χρόνους και ο τύμβος του Σαλγανέα.

Αναλυτικά τα δημοτικά διαμερίσματα και οι οικισμοί του δήμου ήταν (σε αγκύλες ο πληθυσμός το 2001):

**Δ.Δ. Δροσιάς** [4.861]
* η Δροσιά [4.007]
* η Κρόνια [26]
* το Κτυπονήσι Εύβοιας (νησίδα) [0]
* η Ξηρόβρυση [828]
* ο Προφήτης Ηλίας [0]

**Δ.Δ. Λουκισίων** (τ. Ανθηδόνας) [1.243]
* τα Λουκίσια [1.036]
* η Ανθηδόνα [155]
* τα Σκροπονέρια [13]
* η Υλίκη [39]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Εύβοιας |
| --- |
|  |
| Δήμοι | 
Χαλκιδέων · Αιδηψού · Αμαρυνθίων · Ανθηδόνος · Αρτεμισίου · Αυλίδας · Αυλώνα · Διρφύων · Δυστίων · Ελυμνίων · Ερέτριας · Ιστιαίας · Καρύστου · Κηρέως · Κονιστρών · Κύμης · Ληλαντίων · Μαρμαρίου · Μεσσαπίων · Νέας Αρτάκης · Νηλέως · Σκύρου · Στυραίων · Ταμιναίων · Ωρεών |
|  |
| Κοινότητες | 
Καφηρέως · Λιχάδας |

 |

Παραπομπές
----------
Ο **Χουάν Χισμπέρτ (ο πρεσβύτερος)** (*λατινικό αλφάβητο : Juan Gisbert, Padre*), γεννημένοςστην Βαρκελώνη στις 5 Απριλίου 1942, είναι πρώην Ισπανός πρωταθλητής της αντισφαίρισης και νομικός. Γιος του είναι ο πρωταθλητής της αντισφαίρισης Χουάν Χισμπέρτ Σούλτσε.

Ο Χιμπέρτ ήταν φιναλίστ το 1968 στο απλό του Αυστραλιανού όπεν όπου είχε χάσει στον τελικό από τον Μπιλ Μπάουρι με 7-5 2-6 9-7 6-4. Είχε κατακτήσει το χρυσό μετάλλιο στην Πανεπιστημιάδα του Τόκυο στο διπλό το 1967. 

Στο κύπελλο Ντέιβις αγωνίστηκε για την Ισπανία σε 10 διοργανώσεις από το 1965 έως το 1976 με ρεκόρ 45 νίκες και 24 ήττες.

Στους Ολυμπιακούς αγώνες του 1968 στο Μεξικό, η αντισφαίριση ήταν άθλημα επίδειξης, στο διπλό με συμπαίκτη τον Μανόλο Σαντάνα κατέκτησαν το αργυρό μετάλλιο.

Παραπομπές
----------

1. ↑  *ATP website*.
2. ↑  Ο Χισμπέρτ στην ΑΤΡ, (Αγγλικά)
3. ↑  Ο Χισμπέρτ στο κύπελλο Ντέιβις, (Αγγλικά)
4. ↑  Mexico City Olympic Games Official Report Volume 3 part 2 - La84, (Αγγλικά)-(Ισπανικά)
5. ↑  Historical Dictionary of Tennis, John Grasso (Αγγλικά)
**Ο Ντάνι Μπράϊαν Μπεχαράνο** (*Danny Bryan Bejarano Yañez,* γεννημένος στις 3 Ιανουαρίου 1994) είναι Βολιβιανός ποδοσφαιριστής, ο οποίος αγωνίζεται ως μέσος.

Σταδιοδρομία σε συλλόγους
-------------------------

Ξεκίνησε τη σταδιοδρομία του παίζοντας στην Οριέντε Πετρολέρο στο Πρωτάθλημα Βολιβίας.

Στις 23 Μαΐου 2015, μετακινήθηκε στον Παναιτωλικό με συμβόλαιο τριετούς διάρκειας. *"Έχει την ικανότητα να παίζει για το σύλλογο.* *Ο Ντάνι είχε μια καλή σεζόν.* *Ο παίκτης είναι πολύ χαρούμενος για αυτό το σπουδαίο βήμα στην ποδοσφαιρική του καριέρα."* δήλωσε ο μάνατζερ του *Rodrigo Osorio*. 

Στις 5 Ιανουαρίου 2016, ο Παναιτωλικός ανακοίνωσε ότι ο Μπεχαράνο θα επιστρέψει στη Βολιβία για έξι μήνες, για να παίξει ως δανεικός στην Κλουμπ Μπολιβάρ. Στις 14 Ιουλίου 2016. υπέγραψε συμβόλαιο μονοετούς δανεισμού με τη *Sport Boys Warnes* και στις 24 Ιουλίου 2018, υπέγραψε ως δανεικός για 6 μήνες με την Οριέντε Πετρολέρο.

Στις 22 Δεκεμβρίου 2018, υπέγραψε συμβόλαιο με τη Λαμία.

Διεθνής σταδιοδρομία
--------------------

Μέχρι τις 20 Νοεμβρίου 2018, ο Μπεχαράνο έχει 20 συμμετοχές με την Εθνική Βολιβίας. Ήταν μέλος της ομάδας στο Κόπα Αμέρικα 2015, όπου αγωνίστηκε στους 2 από τους 3 αγώνες της φάσης των ομίλων, καθώς και στον προημιτελικό εναντίον του Περού, που έληξε με ήττα 1-3. Επίσης, ήταν μέλος της ομάδας στο Κόπα Αμέρικα 2016, χωρίς να αγωνιστεί σε κάποιον από τους 3 αγώνες της φάσης ομίλων, καθώς η Βολιβία αποκλείστηκε με 3 ήττες από τις Εθνικές Παναμά, Χιλής και Αργεντινής.

Παραπομπές
----------

1. ↑  (πολλαπλές γλώσσες) *Transfermarkt*. 234761. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. eb4a5d82.
3. ↑  «As» (Ισπανικά) Grupo PRISA. Μαδρίτη. danny\_bejarano/24946.
4. ↑  «Danny Bejarano al Panetolikos y por 3 años». www.eldiario.net. 23 Μαΐου 2015. Αρχειοθετήθηκε από το πρωτότυπο στις 2 Ιανουαρίου 2019. Ανακτήθηκε στις 29 Ιανουαρίου 2019.
5. ↑  «Tuesday Training». www.panetolikos.gr. 5 Ιανουαρίου 2016. Αρχειοθετήθηκε από το πρωτότυπο στις 4 Μαρτίου 2016.
6. ↑  «Danny Bejarano, ex-Bolívar, jugará en el club Sport Boys». www.paginasiete.bo. 14 Ιουλίου 2016.
7. ↑  «Lamia de Grecia presentó a Bejarano». www.late.com.bo. 22 Δεκεμβρίου 2018. Αρχειοθετήθηκε από το πρωτότυπο στις 2 Ιανουαρίου 2019. Ανακτήθηκε στις 29 Ιανουαρίου 2019.
8. ↑  «Danny Bejarano». *www.transfermarkt.com*.

Εξωτερικοί σύνδεσμοι
--------------------

* Danny Bejarano
* (Αγγλικά) Προφίλ Ντάνι Μπεχαράνο στο Soccerway

  



|  |  |  |  |  |
| --- | --- | --- | --- | --- |
| 

| π • σ • ε
Π.Α.Σ Λαμία – τρέχουσα σύνθεση 2020-21 |
| --- |
|  |
|  | 
* 1 Γκαραβέλης
* 2 Προβυδάκης
* 3 Σαραμαντάς
* 4 Αντέτζο
* 5 Τζανετόπουλος
* 6 Τζανδάρης
* 7 Νούνιες
* 8 Αραμπούλι
* 9 Μανούσος
* 10 Ταϊρόν
* 11 Καραμάνος
* 12 Μαρτίνεθ
* 13 Πενταράκης
* 14 Μαργαρίτης
* 16 Μπεχαράνο
* 17 Βλαχομήτρος
* 18 Ρόμανιτς
* 19 Μπανγκουρά
* 20 Ελευθεριάδης
* 21 Τρόπουλος
* 22 Νικολόπουλος
* 23 Σκόνδρας
* 24 Βύντρα (c)
* 28 Ρόμανιτς
* 31 Σαράνοφ
* 32 Τρούμπουλος
* 33 Γκέντσογλου
* 41 Γκόλεμιτς
* 45 Τσούκαλος
* 70 Μανουσάκης
* 88 Μαζουλουξής

* Προπονητής: Γρηγορίου
 |

 |
Ο **Χόκαν Σάντμπεργκ** (στα σουηδικά Håkan Sandberg, γεν. 27 Ιουλίου 1958 Ludvika, Σουηδία) είναι Σουηδός πρώην διεθνής ποδοσφαιριστής που αγωνιζόταν στη θέση του κεντρικού επιθετικού, με σημαντική καριέρα στη χώρα του αλλά και στην Ελλάδα.

Με εντυπωσιακή εμφάνιση (κατάξανθος, ύψος 1,88 μ.) δυνατό διασκελισμό και τεχνικά χαρακτηριστικά στο παιχνίδι του, ήταν το ίδιο αποτελεσματικός τόσο στο χαμηλό όσο και στο ψηλό παιχνίδι.

Στη Σουηδία αγωνίσθηκε με τα χρώματα των Orebro και Γκέτεμποργκ αλλά και στην Εθνική Ομάδα της Σουηδίας, πριν μεταγραφεί στην ΑΕΚ το καλοκαίρι του 1984, στο απόγειο της καριέρας του. Ωστόσο, στον πρώτο του επίσημο αγώνα με το Αιγάλεω εκτός έδρας (0-0) εξουδετερώθηκε αναπάντεχα από τον αντίπαλο κεντρικό αμυντικό των γηπεδούχων, Παναγιώτη Σκόνδρα. Ακολούθησαν εντυπωσιακές του εμφανίσεις τα τρία επόμενα χρόνια και το καλοκαίρι του 1987 μεταπήδησε στον Ολυμπιακό, αλλά δεν κατάφερε να βρεθεί στο ίδιο επίπεδο απόδοσης και το Δεκέμβριο του ίδιου έτους αποχώρησε και υπέγραψε στη σουηδική Sundsvall. Με την ΑΕΚ έλαβε μέρος σε συνολικά 80 αγώνες πρωταθλήματος, σημειώνοντας 30 τέρματα.

Παραπομπές
----------

1. ↑  (πολλαπλές γλώσσες) *Transfermarkt*. 243985. Ανακτήθηκε στις 9  Οκτωβρίου 2017.

Πηγές
-----

* "40 ΧΡΟΝΙΑ ΠΟΔΟΣΦΑΙΡΟ & ΠΡΟΠΟ" (έκδοση εφημερίδας "Προπόραμα", 2000)
Ο **Ντουβάν Σαπάτα** (*Duván Zapata*, 1 Απριλίου 1991), λανθασμένα γνωστός και ως **Ντουβάν Ζαπάτα** από τον ελληνικό Τύπο, είναι Κολομβιανός ποδοσφαιριστής, ο οποίος αγωνίζεται ως επιθετικός για την Αταλάντα και την εθνική ομάδα της Κολομβίας.

Καριέρα σε συλλόγους
--------------------

Ξεκίνησε την καριέρα του από την Αμέρικα δε Κάλι και αργότερα αγωνίστηκε για την Εστουδιάντες δε Λα Πλάτα. Το 2013 έφυγε για την Ιταλία και αποκτήθηκε από τη Νάπολι και στη συνέχεια δόθηκε δανεικός στην Ουντινέζε και τη Σαμπντόρια, με τη δεύτερη να τον αποκτά το 2018 και να τον δίνει αμέσως δανεικό στην Αταλάντα για δύο χρόνια. Τη σεζόν 2018–19 βοήθησε την Αταλάντα να κατακτήσει την τρίτη θέση και σκόραρε 23 γκολ, γεγονός που τον κατέταξε δεύτερο σκόρερ του πρωταθλήματος, και χρίστηκε μέλος της ομάδας της χρονιάς για τη Σέριε Α. Αποκτήθηκε μόνιμα από την Αταλάντα τον Ιανουάριο του 2020.

Διεθνής καριέρα
---------------

Πραγματοποίησε το ντεμπούτο του με την εθνική ομάδα το 2017 και έλαβε μέρος στο Κόπα Αμέρικα 2019.

Παραπομπές
----------

1. ↑  (πολλαπλές γλώσσες) *FBref.com*. d3de9af0.
2. ↑  «UFFICIALE: Sampdoria, Duvan Zapata passa all'Atalanta - TUTTOmercatoWEB.com». *www.tuttomercatoweb.com* (στα Ιταλικά). Αρχειοθετήθηκε από το πρωτότυπο στις 5 Οκτωβρίου 2018. Ανακτήθηκε στις 14 Μαΐου 2020.
3. ↑  «Gran Gala del Calcio 2019 winners | Football Italia». *www.football-italia.net*. Ανακτήθηκε στις 14 Μαΐου 2020.
4. ↑  «Duván Zapata a titolo definitivo». *Atalanta* (στα Ιταλικά). Ανακτήθηκε στις 14 Μαΐου 2020.
5. ↑  «Lista de 23 jugadores para la Copa América Brasil 2019 – Federación colombiana de fútbol» (στα Ισπανικά). Αρχειοθετήθηκε από το πρωτότυπο στις 21 Μαρτίου 2023. Ανακτήθηκε στις 14 Μαΐου 2020.